Al ain

Al Ain on kaupunki Abu Dhabin emiraatissa Yhdistyneissä Arabiemiirikunnissa.

Ymmärrä
Vielä 70-luvulla Al Ain oli pikkuruinen sisämaakylä Abu Dhabin emiraatisa. Öljyn löytyminen ja öljytulot rikastuttivat Arabiemiirikunnat ja Al Ainista on kehittynyt Abu Dhabin emiirikunnan koulutukseen ja terveydenhoitoon keskittynyt kakkoskaupunki. 70-luvulla kamelit kulkivat nykyisen kaupungin keskustassa ja keitaat olivat tärkeitä toimeentulolle. Nyt kaupunkia halkovat leveät tiet ja kamelit on siirretty kaupungin ulkopuolelle.

Kaupunki on esim. Dubaihin verrattuna matala. Vihreän vaikutelman säilyttämiseksi yli 5-kerroksisia taloja ei pääsääntöisesti saa rakentaa. Siitä seuraa, että kaupunki on levinnyt kymmenien kilometrien matkalle ja rakennuskanta on pienkerros- ja omakotitalovaltaista.

Tule
Al Ainissa on kansainvälinen lentokenttä, mutta sitä käytetään pääasiassa rahtiliikenteeseen. Kansainvälisiä matkustajalentoja on vain Omaniin ja Pakistaniin sekä Intiaan. Niinpä lentäen saavuttaessa on valittava joko Abu Dhabin tai Dubain lentokenttä.

Al Ainiin pääsee Dubaista ja Abu Dhabista helpoiten taksilla. Kummaltakin lentokentältä matka on jokseenkin yhtä pitkä ja vie 1-1,5 tuntia. Taksimatka maksaa noin 250 dirhamia (50 euroa).

Autolla
Helpoin tapa liikkua Al Ainissa on autolla. Liikenne, erityisesti lukuisat monikaistaiset liikenneympyrät, vaatii tottumusta. Liikennesääntöjä noudatetaan vapaamuotoisesti eikä omista oikeuksistaan kannata pitää tiukasti kiinni. Pienet peltikolarit ovat hyvin yleisiä, niitä syntyy kun mutkissa hieman oiotaan eikä omalla kaistalla pysytä niin kuin Suomessa on tapana.

Kansainväliset autovuokraamoketjut ovat edustettuina.

Bussilla
Kaupngissa on laaja bussiverkko. Länsimaiset ihmiset harvemmin matkustavat bussilla. Naisten paikka bussissa on edessä.

Kävellen
Välimatkat ovat pitkiä ja ilma on suuren osa vuotta kuuma, minka vuoksi kävely ei kaikkeen siirtymiseen ole sopiva vaihtoehto. Keskustan alueella on lukuisia pieniä kauppoja, ravintoloita ja vilkasta elämää iltaisin. Alue sopii iltakävelyille.

Taksilla
Paras tapa liikua ilman omaa autoa on taksi. Takseja on paljon ja taksilla ajaminen on edullista, harva taksimatka maksaa yli 5 euroa. Taksin saa lennosta tai sen voi tilata puhelimitse.

Näe

 * Keitaat. Al Ainissa on useita keitaita. Suurimmat ovat keskustan keidas ja Hilin keidas. Keskutan keitaan läpi voi kävellä palatsimuseosta Al Ainin museoon.
 * Palatsimuseo.
 * Al Ainin museo.

Osta
Al Ainin keskustan alueella on lukuisia pieniä intialaistyyppisiä kauppoja, jotka soveltuvat enemmän katseluun kuin ostoksiin.

Kaupungissa on kolme ostoskeskusta: Al Ain Mall, Al Jimi Mall ja Bawadi Mall. Bawadi Mall on näistä suurin, mutta se sijaitsee kymmenisen kilometriä kaupungin ulkopuolella, taksilla sinne tosin pääsee helposti. Jimi Mall on vanha markkinapaikka, joka on päivitetty pienehköksi ostoskeskukseksi.

Kaupunkiin on rakenteilla kolme uutta ostoskeskusta ja Al Ain Mallia laajenetaan. Uudet ostoskeskukset avautuvat 2011-2012, Al Ain Mallin laajennuksen on määrä avautua syksyllä 2011.

Vakavampaa shoppaiilua varten kannattaa ottaa taksi Dubaihin. Dubai Outlet Mall sijaitsee Al Ainin tien varrella jo ennen Dubaita, noin tunnin matkan päässä Al Ainista.

Jatka matkaa